Situație neplăcută pentru un șofer din Cluj-Napoca! Bărbatul și-a lăsat mașina într-o intersecție, iar când s-a întors a avut parte de o ”surpriză”. Nu i-a venit să creadă atunci când a văzut în ce stare era autoturismul. Mai mult decât atât, imaginea a apărut în mediul online, iar oamenii susțin că nu este prima dată când se întâmplă un astfel de lucru.
Un șofer și-a găsit mașina vandalizată, după ce a parcat-o într-o intersecție din Cluj-Napoca. Este vorba despre o stradă din cartierul Gheorgheni. În imagine, se poate observa că autoturismul are mai multe zgârieturi care au fost, probabil, făcute cu un obiect ascuțit.
Un șofer din Cluj-Napoca a avut parte de surpriza vieții lui, după ce și-a lăsat mașina parcată într-o intersecție de străzi ale cartierului Gheorgheni. Un trecător a observat autoturismul și a decis să îl fotografieze. Ulterior, a publicat imaginea în mediul online, pe un grup dedicat șoferilor din acel oraș.
În fotografie, se poate observa că mașina este zgâriată foarte rău pe partea stângă. Persoana care a vandalizat vehiculul a foosit, cel mai probabil, un obiect ascuțit. Mai mult decât atât, bărbatul care a postat imaginea susține că nu este prima dată când se întâmplă acest lucru.
„Încă o victimă a vandalismului de data asta pe Aleea Borsec. Mașina parcată în intersecție.”, a scris cel care a realizat fotografia, potrivit Știri de Cluj.
Motivul pentru care mașina a fost vandalizată are legătură cu felul în care este parcată mașina sau cel puțin așa susține un clujean. Chiar dacă nu este de acord cu actele de vandalism, bărbatul consideră că nu este în regulă să îți lași mașina într-un loc nepermis.
„E groaznic să ți se întâmple asta…dar când parchezi ca un nesimțit, te cam expui la nesimțirea altora.”, a comentat un clujean la fotografia cu mașina vandalizată.
Parcările în locuri nepermise pot pune în pericol cetățenii, mai ales în cazul unei situații de urgență. Uneori, autoturismele pot bloca accesul ambulanței sau a mașinilor de pompieri pe străzi. În Cluj-Napoca nu este prima dată când se întâmplă un astfel de lucru. Săptămâna trecută, doi șoferi și-au găsit geamurile sparte după ce și-au lăsat vehiculele parcate pe o stradă din oraș.